Diari Oficial de la Generalitat Valenciana


Sumari del DOGV 3904, del 26-12-2000 (2000/10365)

DECRET 166/2000, de 31 d'octubre, del Govern Valencià, pel qual es crea el Premi Julio González de la Generalitat Valenciana.
-----------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2000/10/31/166**

### Versions

 15/07/2016 - Actualitat  20/09/2002 - 14/07/2016  Text inicial: 27/12/2000 - 19/09/2002 

### Dades del document

Número de DOGV
:   3904

Data del DOGV
:   26-12-2000

Secció del DOGV
:   I. DISPOSICIONS GENERALS

Número del document
:   2000/10195


Data del document
:   31-10-2000

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * premi cultural
    * legislació
    * belles arts

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 15.07.2016**

**Decret 166/2000, de 31 d'octubre, del Govern Valencià, pel qual es crea el Premi Julio González de la Generalitat Valenciana.**

**[(DOCV núm. 3904 de 26.12.2000)](http://www.docv.gva.es/datos/2000/12/26/pdf/2000_10185.pdf) Ref. 4209/2000**

L'obra de Julio González (1876-1942) és un dels pilars historicoartístics de l'Institut Valencià d'Art Modern i una de les bases del patrimoni en art del segle XX de la Comunitat Valenciana. Des dels seus primers contactes amb l'art a Barcelona fins a la seua mort, esdevinguda a París el 1942, Julio González va realitzar una aportació fonamental a l'art modern: la creació de l'escultura en ferro forjat i soldat. Una formulació innovadora que als anys 20 i 30 va suposar, d'una banda, una proposta realista, testimoniatge de les convulsions del moment i dels avanços industrials i, de l'altra, la difícil síntesi entre el cubisme, el constructivisme i la nova figuració. El seu plantejament fou un dels que més van incidir en l'abstracció lírica i en tota l'escultura en metall posterior a la Segona Guerra Mundial. La seua vida, dedicada senzillament a la realització tenaç de la seua obra, és un model de coherència i investigació en el món de l'art i un exemple per al segle XXI.

En eixe context, es considera convenient establir un premi, denominat Julio González de la Generalitat Valenciana, amb què siguen reconegudes aquelles persones que meresquen l'agraïment i l'homenatge per la seua activitat en el món de les arts plàstiques en l'àmbit internacional.

Per tot aixó, a proposta del conseller de Cultura i Educació i després de la deliberació del Govern Valencià, en la reunió del dia 31 d'octubre de 2000,

DECRETE

**Article 1**

Crear el Premi Julio González de la Generalitat Valenciana per a distingir les persones físiques que, pels seus mèrits, hagen contribuït a destacar la creació artística en el seu nivell internacional.

**Article 2**

El premi consistirà en una reproducció d'una escultura de Julio González fosa en plata a partir d'un model propietat de l'Institut Valencià d'Art Modern.

**Article 3**

1. La concessió del premi es farà mitjançant un decret del president de la Generalitat Valenciana, a proposta conjunta del president de l'Institut Valencià d'Art Modern i del seu director gerent.

2. Anualment es concedirà un sol premi, que es farà públic el dia 21 de setembre, data de naixement de Julio González, i es lliurarà el dia 27 de març, data de la mort de l'escultor.

3. No obstant el que disposa l'apartat anterior, quan concórreguen raons extraordinàries que així ho justifiquen, podrà concedir-se el premi a més d'una persona en un mateix any. ****[1]****

DISPOSICIÓ TRANSITÒRIA

El Premi Julio González de la Generalitat Valenciana corresponent a l'any 2000 es concedirà i farà públic dins d'eixe any, i es lliurarà el 27 de març de 2001.

DISPOSICIONS FINALS

**Primera**

Es faculta el conseller de Cultura i Educació per a dictar les disposicions necessàries per al desenrotllament d'este decret.

**Segona**

El present decret entrarà en vigor l'endemà de la publicació en el Diari Oficial de la Generalitat Valenciana.

València, 31 d'octubre de 2000

El President de la Generalitat Valenciana,

EDUARDO ZAPLANA HERNÁNDEZ-SORO

El Conseller de Cultura i Educació,

MANUEL TARANCÓN FANDOS

---

****[1]****Introduït pel **[Decret 159/2002, de 17 de setembre](http://www.docv.gva.es/index.php?id=26&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D5%26ANYO_DISPOSICION%3D1983&sig=4050/2002&url_lista=%26CHK_TEXTO_LIBRE%3D1%26tipo_search%3Dlegislacio)**, del Govern Valencià, pel qual es modifica el Decret 166/2000, de 31 d'octubre, pel qual es va crear el Premi Julio González de la Generalitat Valenciana (DOCV núm. 4340 de 20.09.2002) Ref. Base de dades 4050/2002.


Còpia Permalink ELI